Skolēnu biznesa ideju konkurss “MĀRUPES MAZĀS HAIZIVIS 2025”

# NOLIKUMS

## I. Vispārīgā informācija

1. Pasākuma nosaukums: Skolēnu biznesa ideju konkurss “Mārupes mazās haizivis 2025”
2. Norises laiks: Darbi jāiesniedz līdz 2025. gada 10. maijam
3. Organizē: Biedrība “Mārupes uzņēmēji” sadarbībā ar Mārupes novada pašvaldību
4. Dalība: Bez maksas
5. Formāts: Radošs darbs – plakāts A3 formātā ar idejas aprakstu un vizuāliem elementiem

## II. Mērķis

- Veicināt jaunāko klašu skolēnu izpratni par uzņēmējdarbību un radošo domāšanu.
- Radīt iespēju bērniem izteikt savas idejas vizuālā un aprakstošā formā.
- Attīstīt spēju identificēt problēmas, radīt risinājumus un izprast biznesa iespējas.

## III. Dalībnieki

Konkursā aicināti piedalīties skolēni no 1. līdz 6. klasei. Dalība var būt:
- individuāla
- komandā līdz 4 dalībniekiem.

## IV. Darba iesniegšana

Darbi jāiesniedz līdz 2025. gada 10. maijam
Darbu var iesniegt:
- elektroniski – ieskenētu vai augstā izšķirtspējā nofotografētu darbu sūtot uz e-pastu: marupeshaizivis@gmail.com;
- papīra formātā – nododot savas skolas karjeras konsultantam/pārstāvim:

* Mārupes Valsts ģimnāzija – Sergejs Zembkovskis (28342053, sergejs.zembkovskis@marupe.edu.lv, 122 vai 208 kabinets)
* Mārupes pamatskola – Sandra Slišāne (26444778, slsandra@inbox.lv, 133. kabinets)
* Jaunmārupes pamatskola – Jolanta Grosberga-Gernere (karjera.jmsk@gmail.com, 236. kabinets)
* Babītes Vidusskola – Anna Nikolajeva (anna.nikolajeva@bvsk.lv, 331. kabinets)
* Skultes Sākumskola – Regīna Gučika (67915276, regina.gucika@skultesskola.marupe.lv)
* Salas Sākumskola – Baiba Zadraka (67934165, 20395011, baiba.zadraka@salasskola.marupe.lv)

- jauniešu centrā “Hēlijs” (Dreimaņu iela 12, Mārupe) katru darba dienu no 13:00 līdz 18:00

## V. Darba formāts

1. Veidošanas tehnika

Darbu var veidot, izmantojot dažādas tehnikas:
- Ar rokām veidots plakāts A3 formātā;
- datorprogrammas (piemēram, Canva, Illustrator, Paint, PowerPoint).

Ja darbs veidots elektroniski, tas jāiesniedz PDF formātā kā vienas lapas plakāts.

2. Saturs

Neatkarīgi no izmantotās tehnikas, darbs var būt:

* Vienkāršots biznesa plāns ar ilustrācijām;
* Kolāža;
* Zīmējums;
* komikss;
* vizuāli noformēts stāsts vai biznesa pasaka;
* reklāmas plakāts ar skaidrojošu aprakstu.

Lai darbs būtu pārliecinošs, tam jāatbild uz šiem jautājumiem:
- Kas būs produkts vai pakalpojums?
- Kas būs pircējs / mērķauditorija?
- Ar ko Tava ideja ir labāka par konkurentiem?
- Kur šo ideju varētu realizēt?
- Kādi resursi ir nepieciešami, lai ideju īstenotu dzīvē?

## VI. Obligātā informācija uz darba

Uz iesniegtā darba obligāti jānorāda:
- idejas nosaukums,
- komandas dalībnieku vārdi un klase,
- pārstāvētā skola,
- vismaz viens komandas dalībnieka e-pasts un telefona numurs.

## VII. Vērtēšana

Darbus vērtēs žūrija, kurā būs uzņēmēji un pedagogi. Tiks vērtēts:
- Idejas oriģinalitāte un radošums
- Biznesa potenciāls un saprotamība
- Mērķauditorijas un piedāvājuma atbilstība
- Vizuālais noformējums un izpildījums

## VIII. Balvas

Galvenā balva: dāvanu karte 100 EUR vērtībā.
Papildu balvas un pārsteigumi no atbalstītājiem tiks piešķirti labāko ideju autoriem.

## IX. Papildus informācija

Par darbu iesniegšanas kārtību un rezultātiem tiks paziņots Mārupes uzņēmēju un Mārupes novada pašvaldības mājaslapās.
Jautājumu gadījumā rakstīt uz e-pastu: marupeshaizivis@gmail.com